open-index/open-wikipedia-markdown huggingface dataset:
பணம் தரும் பரிசு

**பணம் தரும் பரிசு** 1965 ஆம் ஆண்டு வெளிவந்த தமிழ்த் திரைப்படமாகும். எம். கிருஷ்ணசுவாமி இயக்கத்தில் வெளிவந்த இத்திரைப்படத்தில் திருச்சி சௌந்தராஜன், எஸ். எம். ராமன், வி. என். இராமலிங்கம், எம். கே. மணவாளன், ஏ. வி. பிரபாகர், வி. ஆர். திலகம், இரமணதிலகம், இரத்னாதேவி, கமலா தேவி மற்றும் பலர் நடித்திருந்தனர். செல்லத்துரை, டி. எஸ். நடேஸ் ஆகியோர் இசையமைக்க டேப் ராதாமாணிக்கம், தஞ்சைவாணன், அ. க. சுப்பையா, தமிழன்பன், திருப்பனந்தாள் மணியம் ஆகியோர் பாடல்களை யாத்தனர்.

சாண்டோ சின்னப்பா தேவரின் சகோதரரான எம். எம். ஏ. சுப்பையா தேவர் படத்தைத் தயாரித்ததுடன் கதை, வசனங்களையும் அவரே எழுதினார்.

இத்திரைப்படத்தில் நடித்த ரமணதிலகம் என்ற நடிகையை கவிஞர் வாலி பின்னர் காதலித்துத் திருமணம் செய்துகொண்டார்.

## மேற்கோள்கள்

## இவற்றையும் பார்க்கவும்
* தமிழ்த் திரைப்படங்களின் பட்டியல், 1965

பகுப்பு:1965 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பஞ்சவர்ணக்கிளி (திரைப்படம்)

**பஞ்சவர்ணக்கிளி** (*Panchavarna Kili*) 1965 ஆம் ஆண்டு மே மாதம் 21 ஆம் தேதியன்று வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் ஆர். முத்துராமன், ஜெய்சங்கர், கே. ஆர். விஜயா, நாகேஷ், மனோரமா, மேஜர் சுந்தரராஜன், எஸ். என். லட்சுமி மற்றும் பலரும் நடித்திருந்தனர். புரட்சிக்கவிஞர் பாரதிதாசனும் கவிஞர் வாலியும் இயற்றிய இத்திரைப்படத்தின் பாடல்களை டி. எம். சௌந்தரராஜனும் பி. சுசீலாவும் பாடியிருந்தனர். வர்த்தக ரீதியாக திரையரங்குகளில் படம் வெற்றிகரமாக ஓடியது. விசுவநாதன் ராமமூர்த்தி இசையில் பாரதிதாசனும் வாலியும் பாடல்கள் எழுதியிருந்தனர்.

## பாடல்கள்
விஸ்வநாதன் மற்றும் ராமமூர்த்தி அவர்கள் பாடல்களுக்கு இசை அமைத்தார்கள். பாடல்களுக்கான வரிகள் பாரதிதாசன் மற்றும் வாலி அவர்களால் எழுதப்பட்டது. "அழகன் முருகனிடம் ஆசை வைத்தேன்" என்ற பாடல் திலங் ராகத்தில் பாடப்பட்டது. "தமிழுக்கும் அமுதென்று பேர்" என்ற பாடல் தமிழ் மொழியின் இனிமையைப் போற்றுகிறது.

###### '''பாடல் பட்டியல்'''

## மேற்கோள்கள்

## வெளி இணைப்புகள்
* 
* 

பகுப்பு:1965 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:முத்துராமன் நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
தாயின் கருணை

**தாயின் கருணை** (*Thayin Karunai*) 1965 ஆம் ஆண்டு வெளிவந்த தமிழ்த் திரைப்படமாகும். ஜி. வி. ஐயர் இயக்கத்தில் வெளிவந்த இத்திரைப்படத்தில் கல்யாண்குமார், லீலாவதி மற்றும் பலரும் நடித்திருந்தனர்.

## பாடல்கள்

ஜி. கே. வெங்கடேசு இசையமைத்த இத்திரைப்படத்தில் இடம்பெற்ற பாடல்களை கவிஞர்கள் அ. மருதகாசி, மாயவநாதன், கே. எஸ். ராஜ் ஆகியோர் இயற்றியவர்.

பின்னணிப் பாடகர்கள் சீர்காழி கோவிந்தராஜன், பி. பி. ஸ்ரீனிவாஸ், ஏ. எல். ராகவன், ஜி. கே. வெங்கடேசு, எஸ். ஜானகி , ஏ. பி. கோமளா, கே. ஜமுனா ராணி, எல். ஆர். ஈஸ்வரி ஆகியோர்.

பகுப்பு:1965 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
தாழம்பூ (திரைப்படம்)

**தாழம்பூ** (Thazhampoo) 1965 ஆம் ஆண்டு அக்டோபர் மாதம் 23 ஆம் தேதி தீபாவளியன்று வெளிவந்த தமிழ்த் திரைப்படமாகும். எஸ். ராமதாஸ் இயக்கத்தில் வெளிவந்த இத்திரைப்படத்தில் எம். ஜி. ஆர், கே. ஆர். விஜயா மற்றும் பலர் நடித்திருந்தனர். திரைப்படத்திற்கு கே.வி. மகாதேவன் இசையமைத்திருந்தார்.
 
## கதை
கணக்காளரான கந்தசுவாமி தனது முதலாளியிடம் பணம் கேட்கச் சென்றபோது, ​​அவர் கொலைக் குற்றத்திற்காகச் சிறைப்படுத்தப்பட்டு சிறையில் அடைக்கப்படுகிறார். அவரது சகோதரர் துரை, கந்தசுவாமி குற்றமற்றவர் என்று நம்பினார், சதித்திட்டத்தை வெளிக்கொணர முயற்சிக்கிறார்.

## நடிகர்கள்
* எம். ஜி. ராமச்சந்திரன்- துரை
* கே. ஆர். விஜயா-கமலி 
* எம். ஆர். ராதா- எஸ். பி. இராஜ இரத்னம் 
* எம். என். நம்பியார்- மோகன் 
* எஸ். ஏ. அசோகன்- கந்தசாம
* மணிமாலா - பாக்கியம்
* பிவி ராதா - காவேரி
* நாகேஷ்- வேலு 
* மனோரமா- வேலுவின் காதலி
* கே. ஆர் ராம்சிங் - முருகன் 
* எம்.கே.முஸ்தபா - காவல் ஆய்வாளர் 
* திருப்பதிசாமி- எஸ். பி சோமநாதன் 
* ஏ வீரப்பன்- கமலி கார் ஓட்டுநர்

## இவற்றையும் பார்க்கவும்
* தமிழ்த் திரைப்படங்களின் பட்டியல், 1965

## மேற்கோள்கள்

## வெளி இணைப்புகள்
* ஐஎம்டிபி தளத்தில்

பகுப்பு:1965 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:மனோரமா நடித்த திரைப்படங்கள்
உன்னைப்போல் ஒருவன் (1965 திரைப்படம்)

**உன்னைப்போல் ஒருவன்** (*Unnaipol Oruvan*) என்பது 1965 ஆம் ஆண்டு பெப்ரவரி மாதத்தில் வெளிவந்த தமிழ்த் திரைப்படமாகும். ஜெயகாந்தன்  இயக்கத்தில் வெளிவந்த இத்திரைப்படத்தில் பிரபாகரன், காந்திமதி மற்றும் பலர் நடித்திருந்தனர். விமர்ச்சகர்களிடம் வரவேற்ப்பை பெற்ற இத்திரைப்படத்திற்கு 1965-ஆம் ஆண்டு 12-வது தேசிய விருது கிடைத்தது. இத்திரைப்படத்தில் பாடல்கள் எதுவுமில்லை, பின்னணி இசையை சிட்டிபாபு அமைத்திருந்தார்.

ஜெயகாந்தன் தான் எழுதிய உன்னைப்போல் ஒருவன் புதினத்தை அதே பெயரில் திரைப்படமாக இயக்கினார். விமர்ச்சகர்களிடம் வரவேற்ப்பை பெற்ற இப்படம் சோவியத் ஒன்றியத்திலும் திரையிடப்பட்டது. சில ஆண்டுகளுக்கு முன்புவரை இப்படத்தின் பிரதிகள் ஏதும் இல்லாத நிலையில் இருந்தது. ஜெயகாந்தனின் 87 ஆவது பிறந்த நாளை முன்னிட்டு அவரது குடும்பத்தினர் 2023, ஏப்ரல் 24 அன்று தேடி எடுத்து யூடியூபில் பிதிவேற்றினர்.

## இவற்றையும் பார்க்கவும்
* தமிழ்த் திரைப்படங்களின் பட்டியல், 1965

## மேற்கோள்கள்

## வெளி இணைப்புகள்
யூடியூபில் உன்னைப் போல் ஒருவன் திரைப்படம்.

பகுப்பு:1965 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:தமிழ்ப் புதினங்களை அடிப்படையாகக் கொண்ட திரைப்படங்கள்
பகுப்பு:காந்திமதி நடித்த திரைப்படங்கள்
வல்லவனுக்கு வல்லவன்

***வல்லவனுக்கு வல்லவன்*** (*Vallavanukku Vallavan*) 1965 ஆம் ஆண்டு வெளிவந்த தமிழ்த் திரைப்படமாகும். ஆர். சுந்தரம் இயக்கத்தில் வெளிவந்த இத்திரைப்படத்தில் மணிமாலா, அசோகன், இரா. சு. மனோகர் மற்றும் பலர் நடித்திருந்தனர். வேதாவின் இசையமைப்பில் கண்ணதாசனும் பஞ்சு அருணாச்சலமும் பாடல்கள் எழுதினர். 

## நடிகர்கள்
* ஜெமினி கணேசன்- பிரகாஷ் 
* கே. ஏ. தங்கவேலு- பாபு 
* மனோகர்- பிஜுவா பக்கிரி / ஆய்வாளர் சேகர்
* எஸ். ஏ. அசோகன் - ரமேஷ்
* ராமதாஸ்- ஜம்பு 
* மணிமாலா - கீதா 
* மனோரமா- மாலா 
* சாவித்ரி கணேசன் 
* டி. பி. முத்துலட்சுமி- அறிவிப்பாளர்

## இவற்றையும் பார்க்கவும்
* தமிழ்த் திரைப்படங்களின் பட்டியல், 1965

## மேற்கோள்கள்

## வெளி இணைப்புகள்
* வல்லவனுக்கு வல்லவன்

பகுப்பு:1965 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:வேதா இசையமைத்த திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:கே. ஏ. தங்கவேலு நடித்த திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:சாவித்திரி நடித்த திரைப்படங்கள்
வழிகாட்டி (திரைப்படம்)

**வழிகாட்டி** (*Vazhikatti*) 1965 ஆம் ஆண்டு வெளிவந்த தமிழ்த் திரைப்படமாகும். கே. பெருமாள் இயக்கத்தில் வெளிவந்த இத்திரைப்படத்தில் எஸ். எஸ். ஆர், விஜயகுமாரி மற்றும் பலரும் நடித்திருந்தனர். இப்ராகிம் படத்திற்கு இசையமைத்திருந்தார். திரைப்படத்தின்  கதை காலாவதியானது என்றும் யூகிக்கக்கூடியதாக இருந்தது என்றும் கல்கி பத்திரிகை  விமர்சன் செய்திருந்தது. ஆனால் ராஜேந்திரனுக்காக ஒருமுறை படத்தைப்  பார்க்கலாம் என்றும் இப்பத்திரிகை விமர்சனம் செய்திருந்தது.

## மேற்கோள்கள்

## வெளியிணைப்புகள்
* 

பகுப்பு:1965 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
பகுப்பு:சி. ஆர். விஜயகுமாரி நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:எம். ஆர். ராதா நடித்த திரைப்படங்கள்
வீர அபிமன்யு

**வீர அபிமன்யு** (*Veera Abhimanyu*) 1965 ஆம் ஆண்டு ஆகத்து மாதம் 20 ஆம் தேதியன்று வெளிவந்த தமிழ்த் திரைப்படமாகும்.  வி. மதுசூதன ராவ் இயக்கத்தில் வெளிவந்த இத்திரைப்படத்தில் ஏ. வி. எம். ராஜன், காஞ்சனா மற்றும் பலரும் நடித்திருந்தனர். கே.வி. மகாதேவன் இசையில் கண்ணதாசன் பாடல்களை எழுதியிருந்தார்.

## மேற்கோள்கள்

## மேலும் வாசிக்க
* 
## வெளி இணைப்புகள்
* 

பகுப்பு:1965 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:போர் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:ஏ. வி. எம். ராஜன் நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:எஸ். வி. சகஸ்ரநாமம் நடித்த திரைப்படங்கள்
பூமாலை (திரைப்படம்)

**பூமாலை** (*Poomalai*) என்பது 1965 ஆம் ஆண்டு வெளிவந்த தமிழ்த் திரைப்படமாகும். பி. நீலகண்டன் இயக்கத்தில் வெளிவந்த இத்திரைப்படத்திற்கு மு. கருணாநிதி கதை, உரையாடல் எழுதினார். இந்தப் படத்தை மு. கருணாநிதியின் தயாரிப்பு நிறுவனமான மேகலா பிக்சர்ஸ் நிறுவனத்தின் பதாகையின் கீழ் முரசொலி மாறன் தயாரித்தார், இந்தப் படத்தையும் அவர்களே விநியோகித்தனர். இப்படத்தில்  எஸ். எஸ். ஆர், விஜயகுமாரி, அஞ்சலிதேவி ஆகியோர் முதன்மை வேடங்களில் நடித்தனர். எஸ். ஏ. அசோகன், நாகேஷ், மனோரமா ஆகியோர் துணை வேடங்களில் நடித்தனர்.

## கதைச்சுருக்கம்
பூமாலை தன் தந்தை மற்றும் அண்ணனுடன் மகிழ்ச்சியாக வாழ்ந்துவருகிறாள். ஒரு கட்டத்தில் அடையாளம் தெரியான ஒருவனால் அவள் பாலியல் வன்கொடுமைக்கு ஆளாகிறாள். அதில் அவள் வயிற்றில் கரு உருவாகி குழந்தையும் பிறக்கிறது. குழந்தையை வளர்க்க அவர் படும் பாடுகளும், சமூகத்தில் அவள் சந்திக்கும் சிக்கள்களும், அவளுடைய வாழ்க்கை மோசமாக மாற்றுகின்றன. அவற்றில் இருந்து அவள் மீண்டுவந்தாளா என்பதே கதையின் முடிவாகும்

## நடிப்பு

## தயாரிப்பு
பூமாலையை பி. நீலகண்டன் இயக்கினார், மு. கருணாநிதி எழுதிய இப்படத்தை, மேகலா பிக்சர்ஸ் சார்பில் முரசொலி மாறன் தயாரித்தார். கலை இயக்கத்தை பி. நாகராஜனும், ஒளிப்பதிவை அமிர்தமும், படத்தொகுப்பை ஆர். தேவராஜனும் மேற்கொண்டனர். படத்தின் துவக்கத்தில் மு. கருணாநிதி திரையில் தோன்றி, படத்தின் தொடக்க உரையை ஆற்றினார். கருணாநிதி மேகலா பிக்சர்ஸின் உரிமையாளராக இருந்தபோதிலும், அவர் படத்தின் தயாரிப்பாளராக குறிப்பிடப்படில்லை.

## கருப்பொருள்
கருணாநிதி தனது திரைப்படங்களின் வசனங்களில் சமகால அரசியலை புத்திசாலித்தனமாகப் பின்னிப் பிணைத்ததாக வரலாற்றாசிரியர் ஆர். கண்ணன் கூறுகிறார். மேலும், பூமாலையில் ஒரு உரையாடலைப் பற்றிக் கூறுகையில் தங்கை தன் அண்ணன் குறித்து உயர்வாகப் பேசுகிறாள், மேலும் தன் அண்ணனைப் பற்றி மோசமாகப் பேசுபவர்களை சுட்டுக்கொல்லப் போவதாக மிரட்டுகிறாள்.

## இசை
இப்படத்திற்கு ஆர். சுதர்சனம் இசையமைத்துள்ளார்.

## வெளியீடு
பூமாலை 1965 அக்டோபர் 23 அன்று, அந்த ஆண்டின் தீபாவளி நாளில் வெளியானது. மேகலா பிக்சர்ஸ் இந்த படத்தை சென்னையில் தாங்களே விநியோகித்தது, அதே நேரத்தில் தமிழ்நாட்டின் பிற மாவட்டங்களில் பிறர் விநியோகித்தனர். வரலாற்றாசிரியர் வாமனனின் கூற்றுப்படி, இந்த படம் கருணாநிதியை கடும் கடனில் சிக்கவைத்தது.

## இவற்றையும் பார்க்கவும்
* தமிழ்த் திரைப்படங்களின் பட்டியல், 1965

## மேற்கோள்கள்

பகுப்பு:1965 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஆர். சுதர்சனம் இசையமைத்த திரைப்படங்கள்
பகுப்பு:மு. கருணாநிதி திரைக்கதை எழுதிய திரைப்படங்கள்
பகுப்பு:தமிழ்ப் புதினங்களை அடிப்படையாகக் கொண்ட திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
பகுப்பு:சி. ஆர். விஜயகுமாரி நடித்த திரைப்படங்கள்
பகுப்பு:அஞ்சலிதேவி நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
பூஜைக்கு வந்த மலர்

**பூஜைக்கு வந்த மலர்** (*Poojaikku Vandha Malar*) 1965 ஆம் ஆண்டு மார்ச்சு மாதம் 12 ஆம் தேதியன்று வெளிவந்த தமிழ்த் திரைப்படமாகும். வி. ஸ்ரீநிவாசன் இயக்கத்தில் வெளிவந்தது இத்திரைப்படம். இத்திரைப்படத்தினை முக்தா பிலிம்ஸ் நிறுவனம் தயாரித்திருந்தனர். ஜெமினி கணேசன், நாகேஷ். முத்துராமன், சாவித்திரி கணேஷ், பண்டரி பாய் ஆகியோர் முக்கிய வேடங்களில் நடித்திருந்தனர்.

இத்திரைப்படத்திற்கு வாலி, ஆலங்குடி சோமு ஆகியோர் பாடல்களை எழுதியிருந்தனர். விஸ்வநாதன்- ராமமூர்த்தி இசையமைத்திருந்தனர். சீனிவாஸ், கோவிந்தராஜன், ராகவன், சுசீலா, எல். ஆர். ஈஸ்வரி ஆகியோர் பாடல்களை பாடியிருந்தனர்.

## கதைச் சுருக்கம்
சுரேஷும் ரவியும் நெருங்கிய நண்பர்கள். ஒரு தவறான புரிதலால் பகைவர்களாக மாறுகின்றனர். சுரேஷ், ரவியின் தங்கை சித்ராவை சந்தித்து காதலிக்கிறான். அவள் தன் நண்பர்-பகைவரின் தங்கை என்று அறியாமல் இருக்கிறான். இதை அறிந்த பின், அவன் சித்ராவுடனான உறவை முறித்துக்கொண்டு, அவளை திருமணம் செய்துகொள்ள மாட்டேன் என்று சபதம் எடுக்கிறான். அஞ்சாத மனதுடனும், சுரேஷை திருமணம் செய்யும் உறுதியுடனும், சித்ரா அவனுடன் வாழ அவன் வீட்டிற்கு வருகிறாள். இறுதியில் தவறான புரிதல் தெளிவடைகிறது, சுரேஷும் ரவியும் நல்லிணக்கம் அடைகின்றனர். சுரேஷ் சித்ராவை திருமணம் செய்துகொள்கிறான்.

## நடிகர்கள்
* ஜெமினி கணேசன் 
* நாகேஷ் 
* முத்துராமன் 
* எஸ். வி. சகஸ்ரநாமம் 
* எஸ். ராமராவ்
* தேவா
* சாவித்திரி கணேசன் 
* பண்டரி பாய் 
* மணிமாலா 
* மனோரமா 
* சந்தியா
* சித்ரா தேவி

## படக்குழு
* ஒளிப்பதிவு - நிமாய் கோஷ்
* ஒலிப்பதிவு - விஸ்வநாதன்
* பாடல்கள் - வாலி, ஆலங்குடி சோமு
* பின்னணி - சீனிவாஸ், கோவிந்தராஜன், ராகவன், சுசீலா, எல். ஆர். ஈஸ்வரி
* கலை - ராமசாமி
* ஸ்டில்ஸ் - பி. ரங்கநாதன்
* மேக்கப் - ரெங்கசாமி, நாகேஸ்வரராவ், மாணிக்கம், ராமசாமி, பத்மநாபன்
* உடைகள் - குப்புசாமி, அச்சுதன்
* நடனம் - ராஜ்குமார்
* செட்டிங் - ரெங்கசாமி, சொக்கலிங்கம், கன்னியப்பன்
* செட் பிராப்பர்டிஸ் - சினி கிராப்ட்ஸ்
* உதவி இயக்குநர் - ஏ. கே. சாந்தாமணாளன்
* இசை - விஸ்வநாதன்- ராமமூர்த்தி

## இவற்றையும் பார்க்கவும்
* தமிழ்த் திரைப்படங்களின் பட்டியல், 1965

## மேற்கோள்கள்

## வெளி இணைப்புகள்
* 

பகுப்பு:1965 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:முத்துராமன் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
பகுப்பு:எஸ். வி. சகஸ்ரநாமம் நடித்த திரைப்படங்கள்
பகுப்பு:சாவித்திரி நடித்த திரைப்படங்கள்
பகுப்பு:முக்தா சீனிவாசன் இயக்கிய தமிழ்த் திரைப்படங்கள்
வெண்ணிற ஆடை

**வெண்ணிற ஆடை** (*Vennira Aadai*) 1965 ஆம் ஆண்டு ஏப்ரல் மாதம் 14 ஆம் தேதியன்று  தமிழில் வெளிவந்த முக்கோண காதல் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் ஜெயலலிதா, ஸ்ரீகாந்த், நிர்மலா, மூர்த்தி மற்றும் பலரும் நடித்திருந்தனர். விசுவநாதன் ராமமூர்த்தி இசையமைப்பில் கண்ணதாசன் பாடல்களை எழுதியிருந்தார்.

இப்படமே ஜெயலலிதாவின் முதல் தமிழ்ப்படமாகும். இப்படத்தில் முதலில் தோன்றியதால் நிர்மலா வெண்ணிற ஆடை நிர்மலா என்றும் மூர்த்தி வெண்ணிற ஆடை மூர்த்தி என்றும் அறியப்பட்டனர்.

## கதைச்சுருக்கம்
பள்ளி மாணவி ஒருவருக்கு விடலைப்பருவத்திலேயே திருமணம் நடந்துவிடுகிறது. அவரது கணவன் ஒரு நேர்ச்சியில் இறந்துவிடுகிறான். கணவன் இறந்த அதிர்ச்சியில் அவளது மனநிலை பாதிக்கப்படுகிறது. அவளுக்கு மருத்துவம்பார்க்கும் மருத்துவரை அவள் காதலிக்கத் தொடங்குகிறாள். ஆனால் அந்த மருத்துவர் ஏற்கனவே வேரொரு பெண்ணைக் காதலித்துவருகிறார். இறுதியில் என்ன ஆனது என்பதே கதை முடிவு.

## மேற்கோள்கள்

## வெளி இணைப்புகள்
* 

பகுப்பு:1965 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஸ்ரீதர் இயக்கிய தமிழ்த் திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பகுப்பு:ஜெயலலிதா நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
அவன் பித்தனா

**அவன் பித்தனா** (*Avan Pithana?*) 1966 ஆம் ஆண்டு ஏப்ரல் மாதம் 29 ஆம் தேதியன்று வெளிவந்த தமிழ்த் திரைப்படமாகும். பி. நீலகண்டன் இயக்கத்தில் வெளிவந்த இத்திரைப்படத்தில் எஸ். எஸ். ஆர், விஜயகுமாரி, எஸ். வி. சகஸ்ரநாமம், டி. எஸ். பாலையா, டி. பி. முத்துலட்சுமி உட்பட பலர் நடித்திருந்தனர். மு. கருணாநிதி எழுதிய இப்படத்தை ஆர். பெரியநாயகம் தயாரித்திருந்தார். இது தெலுங்கில் வெளியான *தகுடு மூத்தலு* (1964) என்ற திரைப்படத்தின் மறு ஆக்கம் ஆகும். இது 1966 ஏப்ரல் 29 அன்று வெளியிடப்பட்டது.

## மேற்கோள்கள்

 
## வெளி இண் ஐப்புகள்
* 

## புற இணைப்புகள்
* 

பகுப்பு:1966 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
பகுப்பு:மு. கருணாநிதி திரைக்கதை எழுதிய திரைப்படங்கள்
பகுப்பு:சி. ஆர். விஜயகுமாரி நடித்த திரைப்படங்கள்
பகுப்பு:எஸ். வி. சகஸ்ரநாமம் நடித்த திரைப்படங்கள்
பகுப்பு:டி. எஸ். பாலையா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
சுற்றுயர்த்தி

**சுற்றுயர்த்தி** (paternoster) என்பது, கட்டிடங்களில் தளங்களுக்கு இடையேயான போக்குவரத்துக்கு உதவும் ஒரு வகை உயர்த்தி ஆகும். இது சங்கிலித் தொடராக இணைக்கப்பட்ட, கதவுகள் அற்ற, உயர்த்திப் பேழைகளைக் கொண்டது. தொடர்ச்சியாக இயங்கிக் கொண்டிருக்கும் இதன் ஒரு பக்கம் மேல் நோக்கியும், மறு பக்கம் கீழ் நோக்கியும் மெதுவாக இயங்கிக் கொண்டிருக்கும். இதனைப் பயன்படுத்த விரும்புபவர்கள் சுற்றுயர்த்தி இயங்கிக் கொண்டிருக்கும் போதே உள்ளே ஏறவோ அதிலிருந்து இறங்கவோ வேண்டும். பழக்கப்பட்டவர்களுக்கு இது கடினமானது அல்ல. இதனால், இவை பொதுவாக, அலுவலகங்கள் போன்ற இடங்களில் அங்கு வேலை செய்வோர் பயன்படுத்துவதற்காக அமைக்கப்படுகின்றன.

இது முதன்முதலாக இலண்டனைச் சேர்ந்த ஜே. ஈ. ஹால் என்பவரால் 1884 ஆம் ஆண்டில் அமைக்கப்பட்டது. அவர் இதனைச் *சுற்று உயர்த்தி* என்னும் பொருள்படும் ஆங்கிலச் சொல்லான *Cyclic Elevator* என்னும் சொல்லால் குறித்தார். இதன் இயக்கம், தியானத்துக்கு உதவும் *[[செபமாலை (கத்தோலிக்கம்)|செபமாலை]]* யின் இயக்கம் போல இருந்ததால் அதன் பெயரைக் குறித்த *paternoster* ("எங்கள் தந்தையே", இலத்தீனில் கிறிஸ்து கற்பித்த செபத்தின் துவக்க வார்த்தைகள்) என்னும் பெயரால் அதை அழைத்தனர். இப்பெயரே பின்னர் நிலைபெற்றுவிட்டது.

வழமையான உயர்த்திகளைவிடக் கூடுதலானவர்களை ஏற்றி இறக்கக் கூடியதாக இருந்ததன் காரணமாகச் சுற்றுயர்த்திகள் 20 ஆம் நூற்றாண்டின் முதல் அரைப்பகுதி முழுவதும் மக்களிடையே வரவேற்பைப் பெற்றிருந்தன. இவை ஐரோப்பாக் கண்டத்திற் பரவலாகப் பயன்பட்டன. ஏறி இறங்கும்போது ஏற்படக்கூடிய ஆபத்துக்களைக் கருத்திற் கொண்டும், ஊனமுற்றோரின் பயன்பாட்டுக்கு இத்தகைய உயர்த்திகள் உதவா என்பதாலும், சுற்றுயர்த்திகள் தற்காலத்தில் கட்டிடங்களில் பொருத்தப்படுவதில்லை.

## வெளியிணைப்புகள்

* லீசெஸ்டரில் மாணவர்கள் பயன்படுத்தும் சுற்றுயர்த்தி பற்றிய காணொலி
* சுற்றுயர்த்தி அருங்காட்சியகம் 
* சுற்றுயர்த்தி படங்கள்  
* செருமனி, ஆத்திரியா மற்றும் சுவிட்சர்லாந்து நாடுகளிலுள்ள சுற்றுயர்த்தி 
* எஸ்செக்ஸ் பல்கழைக்கழகத்திலுள்ள சுற்றுயர்த்தி 
* செக் குடியரசிலுள்ள சுற்றுயர்த்திகள் 
* பிராங்ஃபர்ட் நகர்த்திலுள்ள சுற்றுயர்த்திகளின் வரலாறு மற்றும் விவரங்கள்
* "த பிரசனர்" தொலைக்காட்சியில் வந்த சுற்றுயர்த்தி பற்றிய விவரங்கள்
* குறும் காணொலி

பகுப்பு:கட்டிடங்கள்
பகுப்பு:கருவிகள்
வகுப்பறை

[thumb|நிலையாகப் பொருத்தப்பட்ட, மேசை, நாற்காலிகள், எழுதுபலகை ஆகியவற்றைக் கொண்ட ஒரு [பல்கலைக் கழகம்|பல்கலைக் கழக **வகுப்பறை**.]]

**வகுப்பறை** என்பது பாடசாலைகள் போன்ற கல்வி நிறுவனங்களில், கற்றல் மற்றும் கற்பித்தல் ஆகிய செயல்கள் நடைபெறும் அறைகளைக் குறிக்கும். மாணவர்கள் கல்வி கற்பதற்கான சூழ்நிலையை உருவாக்குவதே வகுப்பறை அமைப்பின் முக்கிய நோக்கமாகும். பொதுவாக, உகந்த தளவாடப் பரவமைப்புக்கான (layout) இடவசதி, சிறந்த உள்ளக ஒலிப் பண்பு, ஆசிரியர் கற்பிப்பதைத் தெளிவாகப் பார்க்கக்கூடிய வடிவமைப்பு, பொருத்தமான ஒளியமைப்பு என்பன வகுப்பறைகளில் இருக்கவேண்டிய சில முக்கிய அம்சங்களாகும்.

## வகுப்பறைச் சாதனங்கள்
பொதுவாக வகுப்பறைகளில் கரும்பலகை இருக்கும் இதில் ஆசிரியர்கள் சுண்ணாம்புக்கட்டியினால் எழுதி மாணவர்களுக்குக் கற்பிப்பர். வளர்ச்சியடைந்த நாடுகளில் உள்ள வகுப்பறைகளில் இக் கரும்பலகைகளின் இடத்தை வெண்பலகைகள், ஊடாடு வெண்பலகைகள் போன்றவை பிடித்துக்கொண்டன. சில வகுப்பறைகளில் தொலைக்காட்சிப் பெட்டி, கணினி, படமெறிகருவி போன்ற வசதிகளும் உள்ளன. இவை தவிரப் பெரும்பாலான வகுப்பறைகளில் தேசப்படங்கள், பல்வேறு வகையான அட்டவணைகள், விளக்கப்படங்கள் போன்றவையும் இடம்பெறுகின்றன. 

## வெளி இணைப்புகள்
* மழைக்குத்தான் வகுப்பறை பக்கம் ஒதுங்குவோம்
* தினமலர் செய்தி

பகுப்பு:அறைகள்
ஆணவம்

**ஆணவம்** என்பது "நான்", "எனது (என்னுடையது)" என்னும் நினைப்பு. எடுத்துக்காட்டாக, நான்தான் இந்நாட்டிலேயே மிகுந்த செல்வம் உடையவன்; அல்லது படித்தவன்; என்பது போல.

இந்து சமயத்தில் ஆத்மா அல்லது ஆன்மா ஒன்று உண்டு என்னும் "அறிவு" தனை மறந்து, "நான்", "எனது" என உரிமை கொண்டாடி (அஞ்ஞானங்களை விளைவித்து), தன் செல்வங்களிலும், தன் மனைவி மக்கள் ஆகியோர்களிடம் அன்பு காட்டி இன்புற்று, அவற்றில் மயங்குகிறோம் என்பதை ஆத்மா அறியாதபடி ஒளித்து ஆசைகளைப் பெருக்கிக் கொண்டு எல்லாம் தன்னுடையதே என இருத்தல் ஆணவம் எனப்படுகிறது.

இது மோகம், மதம், இராகம், விடா(ஷா)தம், தாபம், சோட(ஷ)ம், வைசித்ரியம் என்னும் காரியங்களைச் செய்யும்.

இதன் பெயர்கள்: ருக், பசுத்வம், அஞ்ஞானம், ஆவ்ருதி, மூலம், ம்ருத்யு, மூர்சை, அஞ்சனம், நீவாரம், அவித்தை, பாவம், ஷயம்,  கிலானி என்பன. (அபிதான சிந்தாமணி - பக்124)

## மேலும் பார்க்க
*டன்னிங்-குரூகர் விளைவு
*தற்காதல்
*பெருமை

## மேற்கோள்கள்

## வெளி இணைப்புகள்

பகுப்பு:இந்து சமயம்
பகுப்பு:குற்றங்கள்
வில்

[thumb|[இராமாயணம்|இராமன் வில்லை முறிக்கும் காட்சி]]

**வில்** என்பது பண்டைக்கால ஆயுதங்களில் ஒன்றாகும். இது அம்புகளை எய்வதற்குப் பயன்படுகின்றது. அம்பு எய்வதற்கான ஆற்றலைப் பெறுவது, வில்லின் மீள்தகவுத் தன்மையில் தங்கியுள்ளது. இறைவனுக்கும் வில் ஓர் ஆயுதமாக வழங்கப்பட்டுள்ளது.

## இதிகாசங்களில் வில்
இதிகாச நாயகர்கள் வில்வித்தையில் சிறந்தவர்களாக இருந்தனர். வில் அவர்களின் முக்கிய ஆயுதமாக இருந்தது. இதற்காக அவர்கள் முறையாகப் பயிற்சி மேற்கொள்வர். வில் போர்க்கலையாக விளங்கியது. இராமாயணம், மகாபாரதம் ஆகிய இரு இதிகாசங்களிலும் நடைபெற்ற போர்களில் வில்வழி சண்டை செய்வதே வழக்கமாக இருந்திருக்கிறது. வில்வித்தையில் சிறந்த வீரர்களை “வில்லாளிகள்” என்று போற்றுவது வழக்கமாக இருந்தது. வில்வித்தைக்கு அஸ்திரப் பயிற்சி என்றும் பெயர் உண்டு. வில்லுக்கு விஜயன் என்பது பழமொழி.
## மகாபாரதத்தில் வில்
மகாபாரதத்தில் துரோணாச்சாரியார் கௌரவர்களுக்கும் பாண்டவர்களுக்கும் சமமாக வில்வித்தை பயிற்றுவித்தார். துரோணரிடம் வில்வித்தை பயில விரும்பி இயலாமல் போனவன் ஏகலைவன். எனினும் துரோணரின் பிரதிமையைச் செய்து வைத்து வில்வித்தை பயின்றான் என்பது வரலாறு. அருச்சுனன் இரவில் வில்மூலம் அம்பு எய்யவும், நுண்ணிய அம்புகளால் எதிரிகளைப் பயமுறுத்தவும் கற்றிருந்தான். துரோணர் வைத்த வில்வித்தை சோதனையில் அருச்சுனன் ஒருவனே வென்றான் என்பதற்குப் பறவையின் கழுத்தைக் குறித்த கதை இன்றும் வழங்கப்படுகிறது. மகாபாரத யுத்தத்தில் சிகண்டியால் வீழ்த்தப்பட்ட வீடுமன் அம்புகளால் ஆன படுக்கையிலேயே கிடத்தப்பட்டான். இது வீரர்களுக்குரிய மரபாக இருந்துள்ளது.

## இராமாயணத்தில் வில்
இராமன் உள்ளிட்ட சகோதரர்களுக்கு விசுவாமித்திரரே வில்வித்தைகளைக் கற்றுத் தந்தார். இராமனும் இலக்குவனும் வில்லில் சிறந்த வீரர்களாக விளங்கினர். சனகன் வைத்திருந்த சிவதனுசு வில்லை உடைத்தே இராமன் சீதையைத் திருமணம் செய்து கொண்டான் என்பதும் பரசுராமனின் வில்லை ஒடித்தவன் இவன் என்பதும் குறிப்பிடத்தக்கது. இராமன் மராமரம் ஏழும் எய்தவன் என்பது அவனுடைய வில்திறமைக்குச் சான்றாகும்.

வில்லின் சக்தி
வில்லில் பூட்டப்படும் அம்புகள் (அஸ்திரங்கள்) தற்காலத்து ஏவுகணைகள் போலவும் செயல்பட்டுள்ளன. பிரம்மாஸ்திரம், நாகாஸ்திரம், அக்னியாஸ்திரம், வருணாஸ்திரம், நாராயணாஸ்திரம் போன்றவை அத்தகு சக்தி படைத்தவையாக திகழ்ந்திருக்கின்றன.

## நாயகர்களும் வில்களும்
வில்லாளிகள் வைத்திருந்த விற்களுக்குத் தனித்த பெயர்களும் உண்டு.
* சிவனின் வில் - பிநாகம்
* கண்ணனின் வில் - சாரங்கம்
* இராமனின் வில் - கோதண்டம்
*கர்ணனின் வில் - விஜயம்
* அருச்சுனனின் வில் - காண்டீபம்
* மன்மதனின் வில் - கரும்பு

பகுப்பு:பண்டைப் போர் ஆயுதங்கள்
பகுப்பு:கையாற்றல் கருவிகள்
அனுராகம்

**அனுராகம்** () 1978ல் வெளியான ஈழத்துத் தமிழ்த் திரைப்படமகும். சமகாலத்தில் தமிழ், சிங்களம் ஆகிய இரண்டு மொழிகளிலும் ஒரே கதையைப் படமாக்கும் வரிசையில் இது முதல் முயற்சியாகும். இத்திரைப்படத்தை தயாரித்து இயக்கிய யசபாலித்த நாணயக்கார என்பவரே இதே போல இரண்டு மொழிகளிலும் படமாகிய நாடு போற்ற வாழ்க திரைப்படத்தையும் இயக்கியவர்.

என். சிவராம், எஸ். விஸ்வநாதராஜா, சந்திரகலா, எஸ். என். தனரட்னம் முதலியோர் நடித்த இத்திரைப்படத்தின் கதை, வசனத்தை எழுதியதோடு உதவி இயக்குனராகவும் பி. எஸ். நாகலிங்கம் பணியாற்றினார். இந்த படத்தில் இடம் பெற்ற பாடல்களை ஈழத்து ரத்தினம் எழுத, அவற்றை முத்தழகு, கலாவதி இருவரும் பாடினார்கள். சரத் தசநாயக்க இசையமைத்தார்.

## குறிப்பு
* இதே கதையை சமகாலத்தில் "கீதிகா" என்ற பெயரில் சிங்களப் படமாக தயாரித்தனர். தமிழ்ப் படத்தில் சிவராம் - சந்திரகலா நடித்த பிரதான பாத்திரங்களில் சிங்களப் படத்தில் விஜய குமாரணதுங்கவும், மாலினி பொன்சேகாவும் நடித்திருந்தனர்.
* இயக்குநர் யசபாலித்த நாணயக்கார, இடதுசாரி அரசியல்வாதியான வாசுதேவ நாணயக்காரவின் உடன் பிறந்த சகோதரர் ஆவார்.
* ஈழத்து ரத்தினம் இயற்றிய பாடல் - முத்தழகு பாடியது - "எண்ணங்களாலே இறைவன் தானே, பொன் வண்ணத்தாலே வரைந்துவிட்டானே" என்று ஆரம்பிக்கும் பாடல் பலரைக் கவர்ந்தது.

பகுப்பு:இலங்கைத் தமிழ்த் திரைப்படங்கள்
பகுப்பு:1978 தமிழ்த் திரைப்படங்கள்‎
நகர்படி

thumb|right|200px|இலண்டனில் கனரி வார்ஃப் (Canary Wharf) இலுள்ள நகர்படிகள்.
**நகர்படி** (Escalator) என்பது, மக்களைக் கட்டிடங்களின் ஒரு தளத்தில் இருந்து இன்னொரு தளத்துக்குக் கொண்டு செல்லும் ஒரு பொறிமுறையாகும். படி போன்ற அமைப்பைக் கொண்ட இதன் படிகள் மேல் நோக்கி அல்லது கீழ் நோக்கித் தொடர்ச்சியாக நகருமாறு அமைக்கப்பட்டிருக்கின்றன. இதனால் வழமையான படிக்கட்டுகளிற் போல மக்கள் அதன்மீது ஏற வேண்டியதில்லை. படிகளே நகர்ந்து அவர்களைச் செல்ல வேண்டிய இடத்துக்குத் தோக்கிச் செல்கின்றன. இயங்கிக் கொண்டிருக்கும் உலோகப் பட்டிகள் மீது பொருத்தப்பட்டுள்ள இப் படிகள் எப்பொழுதும் கிடை மட்டமாகவே இருக்கும். இதனால் மக்கள் இதன் மீது நின்று கொண்டு மேல் நோக்கி அல்லது கீழ் நோக்கிச் செல்ல முடியும்.

நகர்படிகள் உயர்த்திகளைப் போல் வேகமாகச் செல்வதில்லை ஆயினும், உயர்த்திகளைவிடக் கூடிய அளவில் மக்களை ஓரிடத்திலிருந்து இன்னோரிடத்துக்குக் கொண்டு செல்ல வல்லவை. அத்துடன், உயர்த்திகளுக்காகக் காத்திருப்பதுபோல் இவற்றுக்காகக் காத்திருக்க வேண்டியதில்லை.

## பரவமைப்பு (Lay-out)

நகர்படிகள் பொதுவாகக் கட்டிடங்களின் நிலத்தளத்துக்கு அண்மையிலுள்ள சில தளங்களுக்கு இடையிலான போக்குவரத்துக்களுக்காகவே அமைக்கப்படுகின்றன. பொதுவாக நகர்படிகள் இணைகளாகவே அமைக்கப்படுகின்றன. இவற்றுள் ஒன்று தொடர்ச்சியாக மேல் நோக்கியும், மற்றது கீழ் நோக்கியும் இயங்கிக் கொண்டிருக்கும். ஆனாலும் எல்லாச் சந்தர்ப்பங்களிலும் இவ்வாறு அமைவதில்லை. பெரிய அங்காடித் தொகுதிக் கட்டிடங்களில், விற்பனைக்கு இருப்பவற்றை மக்கள் பார்ப்பதற்கான வாய்ப்புக்களைக் கூட்டுவதற்காக, ஏறுவதற்கும் இறங்குவதற்குமான நகர்படிகளை அருகருகே அமைக்காமல் ஒன்றுக்கொன்று தொலைவில் இருக்குமாறு அமைப்பதுண்டு.

## வடிவமைப்பு

வழமையான படிக்கட்டுகளில் இருப்பதுபோல் நகர்படிகளில், இடையில் படிமேடைகள் இருப்பதில்லை. படிகள் தொடர்ச்சியாகவே ஒரு தளத்திலிருந்து இன்னொரு தளம் வரை செல்கின்றன. பெரும்பாலான நகர்படிகள் நேரானவை. ஆயினும், சில இடங்களில் வளைவான நகர்படிகளும் உள்ளன. இவற்றில் படிகள் மட்டுமன்றிப் பக்கங்களிலுள்ள தடுப்புகளுக்கு மேல் அமையும் பற்றுக்கோடுகளும் *(Hand Rail)* நகரும்படி அமைக்கப்பட்டுள்ளன.

## இவற்றையும் பார்க்கவும்

* உயர்த்தி
* சுற்றுயர்த்தி

## மேற்கோள்கள்

பகுப்பு:கட்டிடங்கள்
பகுப்பு:அமெரிக்கக் கண்டுபிடிப்புகள்
பகுப்பு:20-ஆம் நூற்றாண்டுக் கண்டுபிடிப்புகள்
சந்திரோதயம்

**சந்திரோதயம்** (*Chandrodayam*) 1966 ஆம் ஆண்டு மே மாதம் 27 ஆம் தேதியன்று வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் எம். ஜி. ஆர், ஜெயலலிதா மற்றும் பலரும் நடித்திருந்தனர். இத்திரைப்படத்திற்கு எம். எசு. விசுவநாதன் இசையமைத்திருந்தார்.
## மேற்கோள்கள்

## உசாத்துணை
Blast from the past: Chandhrodhayam (1966), ராண்டார் கை, தி இந்து, சனவரி 9, 2016

பகுப்பு:1966 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:ஜெயலலிதா நடித்த திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
திருச்சி உச்சிப்பிள்ளையார் கோயில்

**உச்சிப்பிள்ளையார் கோயில்** (*Ucchi Pillayar Temple*) தென்னிந்திய மாநிலமான தமிழகத்தின் திருச்சி நகரத்தில் உள்ள பிள்ளையார் கோயில் ஆகும். 3 பில்லியன் ஆண்டுகள் பழமை வாய்ந்த பாறையின் உச்சியில் இந்த கோயில் அமைந்துள்ளதால் உச்சிப்பிள்ளையார் கோயில் என்று இதற்கு பெயர் வந்தது. (இப்பாறைக்கு மலைக் கோட்டை எனவும் பெயர் உண்டு.)

இக்கோயில் மலைக்கோட்டையின் உச்சியில் 273 அடி உயரத்தில் உள்ளது. பிள்ளையார் சன்னதியை அடைய தரையில் இருந்து 437 படிகளை ஏற வேண்டும்.

thumb|மலைக்கோட்டை திருச்சி

## சங்கநூல் குறிப்பு
பானை செய்யும் குயவனின் சிறுவன் தந்தையைப் போல விளையாடுகையில் பானை செய்யும் சக்கரத்தில் வைத்த பச்சைமண் உருண்டை போல் இந்த மலை இருந்ததாம். இதன் அரசன் சோழன் நலங்கிள்ளி என்று புலவர் கோவூர் கிழார்.

## மரபு வழி வரலாறு
இராவணனுடன் நடந்த போரில் வெற்றி பெற்று அயோத்தியா திரும்பிய இராமருக்கு பட்டாபிஷேகம் நடந்தது. அதில் விபீசணனும் கலந்து கொண்டார். போரில் தனக்கு உதவியதற்காக இராமர், விபீசணனுக்கு இரங்கநாதர் சிலை ஒன்றை பரிசளித்தார். விபீசணன் இராமருக்கு உதவிய போதிலும், அவர் அசுரன் என்ற காரணத்தால் அச்சிலையை அவர் கொண்டு செல்வதில் விருப்பமில்லாத தேவர்கள், அதை தடுக்க வேண்டுமென விநாயகரிடம் வேண்டுகோள் விடுத்தனர். அவர்களது வேண்டுகோளை விநாயகரும் ஏற்றார்.

விபீசணன் இலங்கைக்கு திருச்சி வழியே செல்லும் போது, அங்கு ஓடும் காவிரி ஆற்றில் குளிக்க விரும்பினார். ஆனால், இரங்கநாதர் சிலையை ஒரு முறை தரையில் வைத்து விட்டால் அதை அங்கிருந்து நகர்த்த முடியாது என்ற காரணத்தால் செய்வதறியாமல் திகைத்தார். அப்போது அங்கு இருந்த ஒரு சிறுவனிடம் அச்சிலையைக் கொடுத்து, தான் குளித்து விட்டு வரும் வரையில் அதைத் தாங்கி பிடித்துக் கொள்ளுமாறு வேண்டுகோள் விடுத்து குளிக்கச் சென்று விட்டார்.

சிறுவன் வேடத்தில் இருந்த விநாயகர், இரங்கநாதர் சிலையை தரையில் வைத்து விட்டார். இதைக் கண்ட விபீசணன் கோபங்கொண்டு அச்சிறுவனைத் துரத்தி மலை உச்சியில் பிடித்து, கோபத்தில் அவனது தலையில் கொட்டினார். அப்பொழுது விநாயகர் தன் சுயரூபத்தை வெளிப்படுத்தினார். பின்பு, அவ்விடத்திலேயே உச்சிப்பிள்ளையார் கோயில் எழுப்பப்பட்டது.

இக்கதைக்கேற்றபடி, இங்குள்ள விநாயகர் சிலையின் தலையில் ஒரு வீக்கம் இருப்பதைக் காணலாம்.

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள பிள்ளையார் கோயில்கள்
வாய்

right|thumb|200px|மனித வாய்

**வாய்** உயிரினங்கள் உணவு, நீரினை உட்கொள்ளப் பயன்படும் உறுப்பாகும். எல்லாப் பாலூட்டிகளிலும் வாய் முகத்தில் அமைந்துள்ளது. பாலூட்டியல்லாத வேறு சில உயிரினங்களில் உடலின் வேறு பகுதிகளில் வாய் காணப்படுகிறது. சில உயிரினங்களில் குடல் இல்லாததால் வாயினூடாகவே கழிவுகள் வெளியேற்றப்படுகின்றன.

பெரும்பாலான விலங்குகளின் உடலில் ஒரு பகுதியில் வாயும் மறுபகுதியில் குதமும் முழுமையான சமிபாட்டுத் தொகுதியைக் கொண்டுள்ளன. பொதுவாக வாயின் பயன்பாடு உணவு உட்கொள்ளுதலாகும். பாம்பு நஞ்சினைச் செலுத்தவும் வாயினைப் பயன்படுத்துகிறது. பல விலங்குகள் உணவு உட்பட்ட பொருட்களைப் பிடிக்க வாயினையே பயன்படுத்துகின்றன.

பகுப்பு:உடல் உறுப்புக்கள்
பகுப்பு:செரித்தல் இயக்கம்
பகுப்பு:சமிபாட்டுத்தொகுதி
பகுப்பு:விலங்கின உடற்கூற்றியல்
தமிழ் நாட்டார் கதைகளில் நகைச்சுவை

நாட்டார் அல்லது நாடோடிக் கதைகளில் நகைச்சுவை அம்சம் நிறைந்து காணப்படுகின்றது.  

## எடுத்துக்காட்டுகள்
### வடை எங்கே?
வடை உண்ண விரும்பிய கணவன் மனைவிக்கு அதற்கு தேவையான அனைத்து பொருட்களையும் வாங்கி வந்து, குறைந்தது முப்பது வடைகளை செய்ய வேண்டி வேலை சென்றான்.  வேலையில் இருந்து திரும்பிய கணவன் தட்டில் ஒரே ஒரு வடை மட்டும் இருப்பது கண்டு, கோபத்துடன் மிகுதி வடைகளுக்கு என்ன நடந்தது என்று கேட்டான்.  அந்த வடைகளை அவள் உண்டு விட்டதை மனைவி ஒத்துக்கொண்டாள்.  எப்படி அவள் அதைச் செய்யலாம் என்று கணவன் வினாவினான்.  அதற்கு அவள் மிகுதியிருந்த ஒரு வடையையும் எடுத்து தன் வாயுக்குள் போட்டு சாப்பிட்டு காட்டினாள்.  

## ஆதாரங்கள்
* Gabriella Eichinger Ferro-Luzzi. The polythetic network of Tamil folk stories. *Asian Folklore Studies* v56.n1 (April 1997): pp109(20). 

பகுப்பு:தமிழ் நகைச்சுவை
பகுப்பு:தமிழ் நாட்டுப்புறக் கதைகள்
எட்வின் ஹபிள்

**எட்வின் பாவெல் ஹபிள்** எனும் முழுப்பெயர் கொண்ட **எட்வின் ஹபிள்** (*Edwin Hubble*, நவம்பர் 20, 1889 – செப்டெம்பர் 28, 1953) ஒரு புகழ் பெற்ற வானியலாளர் ஆவார். இவரது தந்தையார் மிசோரியில் உள்ள மாஷ்ஃபீல்ட் என்னுமிடத்தில் ஒரு காப்புறுதித் துறை அலுவலராக இருந்தார். 1898 ஆம் ஆண்டில் இவரது குடும்பம் இல்லினோய்சில் உள்ள வீட்டனுக்கு இடம் பெயர்ந்தது. எட்வின் ஹபிள் இளமைக் காலத்தில் சிறந்த விளையாட்டு வீரராகத் திகழ்ந்தார். அக்காலத்தில் இவர் கல்வித் திறமையிலும் பார்க்க விளையாட்டுத் திறமைக்காகவே பெயர் பெற்றிருந்தார்.

இவர் சிக்காகோ பல்கலைக் கழகத்தில், கணிதம், வானியல் என்பவற்றைக் கற்று 1910 இல் இளநிலைப் பட்டம் பெற்றார். ஒக்ஸ்ஃபோட்டில் முதுநிலைப் பட்டம் பெற்றபின்னர் அமெரிக்காவுக்குத் திரும்பினார். ஆரம்பத்தில் இவர் இந்தியானாவின் நியூ அல்பனியில் உள்ள பாடசாலை ஒன்றில் ஆசிரியராகவும், கூடைப்பந்துப் பயிற்சியாளராகவும் பணிபுரிந்தார். அத்துடன் கெண்ட்டகியில் சட்டத் தொழிலும் செய்து வந்தார். முதலாம் உலகப் போரில் இராணுவ சேவையில் சேர்ந்த இவர் விரைவில் மேஜர் தரத்துக்கு உயர்ந்தார். இப்பணியின் பின்னர் வானியல் துறைக்குத் திரும்பிய இவர், சிக்காகோ பல்கலைக் கழகத்தின் யேர்க்ஸ் வானாய்வு நிலையத்தில் சேர்ந்தார். அங்கே 1917 ஆம் ஆண்டில், இவர் முனைவர் பட்டமும் பெற்றுக்கொண்டார். இவர் எழுதிய ஹபிள் விதி அண்டம் விரிந்துகொண்டே இருக்கின்றது என்று கூறுகிறது.

நாசா மற்றும் ஐரோப்பிய விண்வெளி நிறுவனம் இணைந்து எட்வின் ஹபிள் நினைவாக ஹபிள் விண்வெளித் தொலைநோக்கியை ஏப்ரல் 24, 1990இல் அனுப்பியது.

## மேலும் பார்க்க
* வானியல்
* விண்மீன் பேரடை
** ஜெரார்டு தெ வவுகவுலியூர்சு
** பெரு வெடிப்புக் கோட்பாடு
** பொதுச் சார்புக் கோட்பாடு
** ஹபிள் விதி
** ஆல்பர்ட் ஐன்ஸ்டைன்
* ஹபிள் விண்வெளித் தொலைநோக்கி

## மேற்கோள்கள்


## வெளியிணைப்புகள்
* ''டைம்'' தளம் 
* லூயிவில் பல்கலைக்கழகம் வானியல் துறை&nbsp;— எட்வின் ஹபிள் புகைப்படங்கள்
* எட்வின் ஹபிள் வாழ்க்கை வரலாறு&nbsp;— ஆலன் சான்டேஜ் எழுதியது
* 
* அமெரிக்கன் பிசிக்கள் குழுவின் எட்வின் ஹபிள் வாழ்க்கை வரலாறு 
* எட்வின் பாவெல்&nbsp;— பிரபஞ்சப்பெருவெளியைக் கண்டுபிடித்தவர் 
* விரியும் அண்டம், 1942 எட்வின் ஹபிள்

பகுப்பு:அமெரிக்க வானியலாளர்கள்
பகுப்பு:1889 பிறப்புகள்
பகுப்பு:1953 இறப்புகள்
பகுப்பு:அமெரிக்க வானியற்பியலாளர்கள்
பகுப்பு:சிறுகோள் கண்டுபிடிப்பாளர்கள்
பகுப்பு:அண்டவியலாளர்கள்
பகுப்பு:அமெரிக்க அறியொணாமையியலாளர்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
இந்தியத் துடுப்பாட்ட அணி

**இந்திய ஆண்கள் தேசியத் துடுப்பாட்ட அணி** (**'India men's national cricket team'') [[இந்தியா]]வைத் [[துடுப்பாட்டம்|துடுப்பாட்ட]] போட்டிகளில் பிரதிநிதித்துவப்படுத்தும் அணியாகும். இது [[இந்தியத் துடுப்பாட்டக் கட்டுப்பாடு வாரியம்|இந்தியத் துடுப்பாட்டக் கட்டுப்பாடு வாரியத்தால்]] தேர்ந்தெடுக்கப்படுகிறது. இந்தியா 1932 இல் [[தேர்வுத் துடுப்பாட்டம்|தேர்வுத் துடுப்பாட்டத்]] தகுதி பெற்றது. 1932 சூனில் [[இங்கிலாந்து]]க்கெதிராக [[இலார்ட்சு துடுப்பாட்ட மைதானம்|இலார்ட்சு துடுப்பாட்ட மைதானத்தில்]] இந்தியத் துடுப்பாட்ட அணி முதற் [[தேர்வுத் துடுப்பாட்டம்|தேர்வுத் துடுப்பாட்டத்தில்]] பங்குகொண்டது. 2000 -ஆம் ஆண்டிற்குப்பிறகு இந்திய துடுப்பாட்ட அணி அபார வளர்ச்சி கண்டுள்ளது.சச்சின் டெண்டுல்கர் போன்ற வீரர்கள் இந்தியாவில் கிரிக்கெட் ஐ எல்லா தர மக்களிடமும் கொண்டு சென்றனர், 2003 -ஆம் ஆண்டு [[தென்னாப்பிரிக்கா]]வில் நடைபெற்ற [[2003 துடுப்பாட்ட உலகக்கிண்ணம்|உலககோப்பை துடுப்பாட்ட போட்டியில்]] இறுதிப்போட்டி வரை முன்னேறி ஆஸ்திரேலிய அணியிடம் தோல்வி அடைந்தது. [[கபில் தேவ்]] த்லைமையில் [[1983 துடுப்பாட்ட உலகக்கிண்ணம்]] மற்றும் [[2011 துடுப்பாட்ட உலகக்கோப்பை]] ஆகிய இரு போட்டித் தொடர்களில் இந்திய அணி உலகக் கோப்பையினை வென்றுள்ளது.

== வரலாறு ==
1700 களின் முற்பகுதியில் ஆங்கிலேயர்கள் துடுப்பாட்ட இந்தியாவில் முதல் துடுப்பாட்ட போட்டி 1721 இல் விளையாடியது. 1848 ஆம் ஆண்டில் [[பார்சி மக்கள்|பார்சி சமூகம்]] [[மும்பை|மும்பையில்]]  ஓரியண்டல் துடுப்பாட்ட கிளப்பை உருவாக்கியது. இது இந்தியர்களால் நிறுவப்பட்ட முதல் துடுப்பாட்ட கிளப்பாகும்.

அக்டோபர் 19, 2018 நிலவரப்படி [[பன்னாட்டுத் துடுப்பாட்ட அவை|பன்னாட்டுத் துடுப்பாட்ட அவையின்]] சிறந்த அணிகளுக்கான தரவரிசையில்  [[தேர்வுத் துடுப்பாட்டம்|தேர்வுத் துடுப்பாட்டத்தில்]] முதல் இடத்திலும் [[ஒருநாள் பன்னாட்டுத் துடுப்பாட்டம்|ஒருநாள் பன்னாட்டுத் துடுப்பாட்டத்தில்]] இரண்டாவது இடத்திலும், [[பன்னாட்டு இருபது20]] இல் இரண்டாவது இடத்திலும் உள்ளது. [[விராட் கோலி]] தர்போது அனைத்து வடிவ போட்டிகளின் அணித் தலைவராகவும், [[ரவி சாஸ்திரி]] தலைமைப் பயிற்சியாளராகவும் உள்ளனர்.

பின்னர் 2007 -ஆம் ஆண்டு தென்னாப்பிரிக்காவில் நடைபெற்ற [[பதுஅ உலக இருபது20|20 ஓவர்கள் துடுப்பாட்ட போட்டியில்]] இந்திய அணி கோப்பையைக் கைப்பற்றியது. இளம் வீரர்களை ஊக்குவிப்பதற்காக 2008 - ஆண்டு முதல் ஐபிஎல் எனப்படும் [[இந்தியன் பிரீமியர் லீக்]] 20 ஓவர்கள் துடுப்பாட்ட போட்டி வருடந்தோறும் இந்திய துடுப்பாட்ட கட்டுப்பாட்டு வாரியத்தால்  நடத்தப்பட்டு வருகின்றது.

==தேர்வுத் துடுப்பாட்டம்==


**தேர்வுப் போட்டியில் அதிக ஓட்டங்கள்**


**தேர்வுப் போட்டியில் அதிக வீழ்த்தல்கள்**


== ஒருநாள் பன்னாட்டுத் துடுப்பாட்டத்தில் ==
**ஒருநாள் பன்னாட்டுத் துடுப்பாட்டத்தில் மற்ற நாடுகளுடன்'''

## சான்றுகள்


பகுப்பு:நாடுகள் வாரியாகத் துடுப்பாட்ட அணிகள்
பகுப்பு:விளையாட்டுகளில் இந்திய தேசிய அணிகள்
பகுப்பு:இந்தியாவில் துடுப்பாட்டம்
ஆத்திரேலியத் துடுப்பாட்ட அணி

**ஆஸ்திரேலியத் துடுப்பாட்ட அணி**  ஆஸ்திரேலியாவைத் துடுப்பாட்ட போட்டிகளில் பிரதிநிதித்துவப்படுத்தும் அணியாகும். இது ஆஸ்திரேலியக் கிரிக்கெட் கட்டுப்பாட்டுச் சபையால் நிர்வகிக்கப்படுகிறது. இவ்வணி தனது முதலாவது டெஸ்ட் போட்டியை இங்கிலாந்து துடுப்பாட்ட அணிக்கு எதிராக 1877இல் போட்டியிட்டு 45 ஓட்டங்களால் வெற்றிபெற்றது. மார்ச் 2007 வரையில் ஆஸ்திரேலிய அணி தான் விளையாடிய 687 டெஸ்ட் போட்டிகளில் 320 இல் வெற்றிபெற்றுள்ளது.

## மேற்கோள்கள்


பகுப்பு:ஆத்திரேலியாவில் துடுப்பாட்டம்
பகுப்பு:நாடுகள் வாரியாகத் துடுப்பாட்ட அணிகள்
இங்கிலாந்து துடுப்பாட்ட அணி

**இங்கிலாந்து துடுப்பாட்ட அணி** என்பது  இங்கிலாந்து, வேல்சு ஆகிய நாடுகள் சார்பாக துடுப்பாட்ட போட்டிகளில் கலந்து கொள்ளும் அணியாகும். இது *இங்கிலாந்து வேல்சு கிரிகெட் கட்டுப்பாட்டுச் சபை*யால் நிர்வகிக்கப்படுகிறது.

இங்கிலாந்திலேயே முதன்முதலாக துடுப்பாட்டப் போட்டியைத் தொடங்கினார்கள். இங்கிலாந்து தனது முதலாவது தேர்வுப் போட்டியை 1877இல் ஆத்திரேலியத் துடுப்பாட்ட அணிக்கு எதிராக மெல்பேர்ணில் விளையாடியது. தனது முதலாவது ஒருநாள் அனைத்துலகப் போட்டியை மெல்பேர்ணில் ஆத்திரேலியா அணிக்கெதிராக 1971 இல் விளையாடியது.

## மேற்கோள்கள்

பகுப்பு:நாடுகள் வாரியாகத் துடுப்பாட்ட அணிகள்
பகுப்பு:இங்கிலாந்தில் துடுப்பாட்டம்
பாக்கித்தான் துடுப்பாட்ட அணி

**பாகிஸ்தான் துடுப்பாட்ட அணி** பாகிஸ்தான் சார்பாகத் துடுப்பாட்ட போட்டிகளில் பங்கு கொள்ளும் அணியாகும். இது பாகிஸ்தான் துடுப்பாட்டக் கட்டுப்பாட்டு வாரியத்தால் நிர்வகிக்கப்படுகிறது.

ஜூலை 28, 1952 ஆம் ஆண்டில் பாகிஸ்தான் அணிக்கு டெஸ்ட் தகைமை வழங்கப்பட்டது. இவ்வணி தனது டெஸ்ட் போட்டியை இந்தியத் துடுப்பாட்ட அணிக்கு எதிராக அக்டோபர் 1952 இல் டில்லியில் விளையாடியது. இத்தொடரில் ஐந்து போட்டிகளில் விளையாடியது. இந்தியா 2-1 என்ற கணக்கில் தொடரை வென்றது.

## மேற்கோள்கள்
 

பகுப்பு:நாடுகள் வாரியாகத் துடுப்பாட்ட அணிகள்
பகுப்பு:பாக்கித்தானில் துடுப்பாட்டம்
தென்னாபிரிக்கத் துடுப்பாட்ட அணி

**தென்னாபிரிக்கத் துடுப்பாட்ட அணி**  தென்னாபிரிக்காவைத் துடுப்பாட்டப் போட்டிகளில் பிரதிநிதித்துவப்படுத்தும் அணியாகும். இது தென்னாபிரிக்கக் கிரிகெட் கட்டுப்பாட்டுச் சபையால் நிர்வகிக்கப்படுகிறது.

தென்னாபிரிக்காவில் துடுப்பாட்டம் ஆங்கிலேயர்களினால் அறிமுகப்படுத்தப்பட்டது. தனது முதலாவது டெஸ்ட் போட்டியை இங்கிலாந்து துடுப்பாட்ட அணிக்கு எதிராக தென்னாபிரிக்காவில் போர்ட் எலிசபெத் நகரில் 1888-89 இல் விளையாடியது. இது பின்னர் 1970இல் அப்போதைய தென்னாபிரிக்க அரசின் நிறவெறிக் கொள்கை காரணமாக அனைத்துலகக் கிரிக்கெட் போட்டிகளில் விளையாடத் தடை செய்யப்பட்டது. இத்தடை பின்னர் 1991இல் நீக்கப்பட்டது.

## மேற்கோள்கள்

பகுப்பு:நாடுகள் வாரியாகத் துடுப்பாட்ட அணிகள்
பகுப்பு:தென்னாப்பிரிக்காவில் துடுப்பாட்டம்
நியூசிலாந்துத் துடுப்பாட்ட அணி

**நியூசிலாந்துத் துடுப்பாட்ட அணி** (New Zealand cricket team)  நியூசிலாந்து நாட்டைத் துடுப்பாட்டப் போட்டிகளில் பிரதிநிதித்துவப்படுத்தும் அணியாகும். இவ்வணி Black Caps என்றும் அழைக்கப்படுகின்றது. இது நியூசிலாந்துத் துடுப்பாட்ட  கட்டுப்பாட்டுச் சபையால் நிர்வகிக்கப்படுகிறது.

இவ்வணி தனது முதலாவது டெஸ்ட் போட்டியை இங்கிலாந்துக்கு எதிராக 1929-30களில் நியூசிலாந்தின் கிறைஸ்ட் சர்ச் நகரில் விளையாடியது. முதலாவது டெஸ்ட் வெற்றியை மேற்கிந்தியத் தீவுகளுக்கு எதிராக 1955-56இல் விளையாடிப் பெற்றது. முதலாவது ஒருநாள் அனைத்துலகப் போட்டியை பாகிஸ்தான் அணிக்கு எதிராக 1972-73களில் விளையாடியது.

## சான்றுகள்


பகுப்பு:நாடுகள் வாரியாகத் துடுப்பாட்ட அணிகள்
பகுப்பு:நியூசிலாந்தில் துடுப்பாட்டம்
தமிழ் வேர்ச்சொற்கள்

ஒரு சொல்லின் அடிப்படைக் கூறே வேர்சொல் ஆகும்.  தமிழ் மொழியில் பல்லாயிரக்கணக்கான வேர்சொற்கள் இருக்கின்றன.  அவற்றை அடிப்படையாக வைத்து ஆக்கப்படும் கலைச்சொற்களே மொழியைப் பலப்படுத்தும்.  

## தமிழ் வேர்ச்சொற்களின் பட்டியல்
* ஆழ்
* ஆள்
* வற்
* கோ
* கொள்
* கொழ்
* கள்
* கழ்
* கல்
* முல்

## இவற்றையும் பார்க்க
* :en:Root (linguistics)

## வெளி இணைப்புகள்
* வேர்ச்சொற்கள் 

பகுப்பு:தமிழ்
சிம்பாப்வே துடுப்பாட்ட அணி

**சிம்பாப்வே துடுப்பாட்ட அணி**  சிம்பாப்வே நாட்டைத் துடுப்பாட்டப் போட்டிகளில் பிரதிநிதித்துவப்படுத்தும் அணியாகும். இது சிம்பாப்வே கிரிகெட் சபையால் நிர்வகிக்கப்படுகிறது. சிம்பாவே அணி சர்வதேசத் துடுப்பாட்ட சபையில் முழு உறுப்புரிமையுள்ள நாடாகும். அதாவது ஒருநாள் சர்வதேசப் போட்டிகளிலும் தேர்வுத் துடுப்பட்டத்திலும் விளையாட அனுமதி பெற்ற அணியாகும்.

சிம்பாவே அணிக்கு தேர்வுத் துடுப்பாட்டத்தில் பங்குபற்றுவதற்கான அனுமதி 1992 இல் கிடைத்தது.

## மேற்கோள்கள்

பகுப்பு:நாடுகள் வாரியாகத் துடுப்பாட்ட அணிகள்
பகுப்பு:சிம்பாப்வேயில் விளையாட்டு
வடமராட்சி இந்து மகளிர் கல்லூரி

**வடமராட்சி இந்து மகளிர் கல்லூரி** யாழ்ப்பாணம் வடமராட்சிப் பகுதியில் பருத்தித்துறையில் அமைந்திருக்கும் ஒரு பெண்கள் உயர்தரப் பாடசாலையாகும்.

## வரலாறு
1940களின் ஆரம்பத்தில் வடமராட்சிப் பகுதி இந்துக்களுக்கு அவர்களின் இந்துத்துவத்தைப் பேணும் வகையில் ஒரு மகளிர் பாடசாலை அமைக்கும் தேவை கருதி இப்பாடசாலை 1944 ஆம் ஆண்டில் ஆரம்பிக்கப்பட்டது. ஆரம்பத்தில் எம். கார்த்திகேசு என்பவரின் தலைமையில் ஒரு 11 பேர் கொண்ட குழு உருவாக்கப்பட்டு கார்த்திகேசு அவர்களுக்குச் சொந்தமான ஒரு வீட்டிலேயே இப்பாடசாலை முதலில் பாலர் வகுப்பு முதல் எட்டாம் வகுப்பு வரையில் 40 மாணவர்களுடன் ஆரம்பிக்கப்பட்டது. பின்னர் இப்பாடசாலைக்கென நிரந்தரக் காணி வாங்கப்பட்டு பல வகுப்பறைகளுடன் 10ம் வகுப்பு வரை வகுப்புகள் விஸ்தரிக்கப்பட்டன. 1946 இல் இக்கல்லூரி இலங்கை கல்வித் திணைக்களத்தில் உத்தியோகபூர்வமாகப் பதிவு செய்யப்பட்டது.

ஆரம்பத்தில் ஆண்களையும் உள்ளடக்கிய வடமராட்சி இந்து கல்லூரி தற்போது பெண்கள் பாடசாலையாக மாற்றபட்டுள்ளது.

## பாடசாலைப் பண்
வடமராட்சி இந்து மகளிர் கல்லூரிக்கான பாடசாலைப் பண், பாடசாலையின் முன்னாள் ஆசிரியை திருமதி கமலா பெரியதம்பி அவர்களால் 1954 இல் எழுதப்பட்டது.


**பல்லவி**
வட இந்து மகளிர் கல்லூரி 
வாழிய வாழி நீடுழி - (வட)

**அனுபல்லவி**
ஆழி யிறைவன் அருள்நிதம் பாடி
பாழ்வினை யகலப் பரிவுடன் பயிலும் - (வட)

**சரணம்**
ஈழநன் நாடாம் எங்கள் பொன்னாட்டில்
திரு வளர்ந்தோடும் பருத்தித்துறையாம்
தாழ்விலாத் தலத்தில் தவநெறிச் சங்கம்
தமிழ்மகள் மாற்புறத் தரணியி லருளிய - (வட)

செந்தமிழ் முதலாஞ் சிறந்த நற்கலையும்
சிந்தையை யேற்றும் நந்திரு மறையும்
எந்தத் துறையிலும் தேர்ந்திடப் பயிற்சி
தந்திடும் தர்மம் தனதெனச் சாற்றும் - (வட)

மங்கையர் பண்பும் இங்குநாம் பயின்று 
நங்குலம் தழைக்க நாடும் செழிக்கப் 
பொங்கிடு மன்பும் மங்கிடா வீரமும்
எங்கணும் சேவைகள் செய்திட வளரும் - (வட)

பன்னரும் பெருமைசேர் பரந்தநல் விண்ணே
பரிதியும் மதியு மின்றேல் இருட்புண்ணே
அன்பெனும் நிலவைப் பொழிபவள் பெண்ணே
இன்பக் கதிரொளி காட்டிடுங் கண்ணே
நன்மணி விளக்கே மாற்றுயர் பொன்னே 
மண்ணுயர் சேவையை தன்னுயிர் என்னும் - (வட)

## அதிபர்கள்
* திருமதி. எம். பொன்னுத்துரை, 1945
* செல்வி. வி. பசுபதிஐயர், 1946
* செல்வி. வை. கனகசபை 1947 - 1952
* செல்வி. கே. சரவணமுத்து 1953 - 1966
* திருமதி. கே. கணேசன் 1967 - 1970
* திருமதி. பி. கனகசுந்தரம் 1971 - 1983
* திருமதி. எஸ். சுப்ரமணியம் 1984 - 1989
* திருமதி. எல். குமாரசாமி 1990 - 1994
* செல்வி. ஏ. கனகரத்தினம் 1995 - 2004

## படங்கள்

Vadamaradchy_Hindu_Girls_Collage_1.jpg
Vadamaradchy_Hindu_Girls_Collage_2.jpg

## மேற்கோள்கள்

## வெளி இணைப்புகள்
* வடமராட்சி இந்து மகளிர் கல்லூரி

பகுப்பு:யாழ்ப்பாண மாவட்டப் பாடசாலைகள்
பகுப்பு:இலங்கையின் பெண்கள் பாடசாலைகள்
பகுப்பு:இலங்கையின் தேசிய பாடசாலைகள்
பகுப்பு:இலங்கையின் இந்துப் பாடசாலைகள்
வங்காளதேசத் துடுப்பாட்ட அணி

**வங்காளதேசத் துடுப்பாட்ட அணி** வங்காள தேசத்தின் சார்பாக துடுப்பாட்டப் போட்டிகளில் பங்கு கொள்ளும் அணியாகும். இது வங்காள தேச துடுப்பாட்ட வாரியத்தால் நிர்வகிக்கப்படுகிறது.

வங்காள தேச அணி தனது முதலாவது டெஸ்ட் போட்டியை டாக்காவில் இந்திய அணிக்கு எதிராக ஆடி உலகின் 10வது டெஸ்ட் தகைமை உடைய அணியாகியது. இவ்வணி விளையாடிய முதல் 34 டெஸ்ட் போட்டிகளில் 31 போட்டிகளில் தோல்வி கண்டது. முதலாவது வெற்றியை ஜனவரி 2005இல் சிம்பாப்வே அணியுடன் சிட்டகொங்கில் மோதிப் பெற்றது.

மார்ச் 17 2007இல் மேற்கிந்தியத் தீவுகளில் இடம்பெற்ற உலகக் கிண்ண கிரிக்கெட் போட்டிகளில் இந்திய அணியைத் தோற்கடித்து சாதனை புரிந்தது.

பகுப்பு:நாடுகள் வாரியாகத் துடுப்பாட்ட அணிகள்
பகுப்பு:வங்காளதேசத்தில் துடுப்பாட்டம்
கொங்கு

**கொங்கு** என்பது பின்வரும் பக்கங்களில் ஏதேனும் ஒன்றைக் குறிக்கலாம்:
* கொங்கு நாடு
* கொங்கு வேளாளர்
* கொங்குத் தமிழ்
* கொங்கு வட்டார வழக்கு அகராதி
* கொங்கு மண்டல சதகங்கள்
* கொங்கு 24 நாடுகள்
*கொங்குநாடு முன்னேற்றக் கழகம்
*கொங்கு பொறியியல் கல்லூரி
மாண்டூக்ய காரிகை

**மாண்டூக்ய காரிகை** என்பது மாண்டூக்ய உபநிடதத்தின் விளக்கமாக அமைந்த ஒரு வடமொழி உரை நூலாகும். இது எட்டாம் நூற்றாண்டில் வாழ்ந்த கௌடபாதர் என்பவரால் இயற்றப்பட்டது. மாண்டூக்ய உபநிடதத்தின் சாரம், 215 வரிகள் மூலம் இந் நூலில் விளக்கப்பட்டுள்ளது. பிற்காலத்தில் ஆதி சங்கரரால் இறுதி வடிவம் கொடுக்கப்பட்ட அத்வைத வேதாந்தக் கொள்கையின் அடிப்படைகள் இந்நூலில் எடுத்தாளப் பட்டுள்ளன. இதனால், அத்வைதச் சிந்தனைகளை ஒழுங்குபடுத்தி வெளிப்படுத்திய முதல் நூல் மாண்டூக்ய காரிகையே எனக் கூறப்படுகின்றது. இந்நூலில் கௌடபாதர் கையாண்டுள்ள மொழியும், தத்துவங்களும் அவருக்குப் பௌத்த தத்துவங்களில் இருந்த அறிவை எடுத்துக் காட்டுவதாக ஆய்வாளர்கள் கூறுகின்றனர்.

## நூலின் அமைப்பு
மாண்டூக்ய காரிகை, பகுத்தறிவுக்கு ஒத்த அநுபவத்தின் மூலமும், தருக்க முறையினாலும் பிரம்மன் (இறைவன்) ஒன்றே ஒன்றுதான் என்றும், அதற்கு அப்பால் இன்னொன்று கிடையாது என்றும் கூறும் அத்துவைத நிலையை நிறுவுவதை நோக்கமாகக் கொண்டது. இந்நூல் **பிரகரணங்கள்** எனப்படும் நான்கு பிரிவுகளாக அமைக்கப்பட்டுள்ளது. இப் பிரிவுகள்:

# ஆகமப் பிரகரணம்
# வைதத்யப் பிரகரணம்
# அத்வைதப் பிரகரணம்
# அலாதசாந்திப் பிரகரணம்

என்பனவாகும். இவை முறையே 29, 38, 48, 100 ஆகிய எண்ணிக்கையான சுலோகங்களால் ஆக்கப்பட்டுள்ளன.

## உள்ளடக்கம்
முதல் பிரிவான ஆகமப் பிரகரணம், மாண்டூக்ய உபநிடதத்தின் சுருக்கமான விளக்கமாக அமைந்துள்ளது. இரண்டாவது பகுதியான வைதத்யப் பிரகரணம், உலகப் பொருட்கள் அனைத்தும் மாயையே என நிறுவ முயல்கிறது. கனவில் காண்பன எல்லாம் எவ்வாறு மாயையோ அதுபோலவே விழித்திருக்கும்போது தோன்றுவனவும் மாயையே என்கிறார் நூலாசிரியர். மூன்றாவது பகுதியில், இறைவனும், உயிர்களுமாக இருக்கின்ற ஒன்றே உண்மையானது என்றும், ஏனையவை எல்லாம் மாயையே என்னும் அத்துவித (இரண்டற்ற) நிலை விளக்கப்படுகிறது. கடைசிப் பகுதியில் இருமைத் தன்மையாகத் தோன்றும் மாயையை அகற்றும் வழிமுறைகள் விளக்கப்படுகின்றன.

## ஆதாரநூல்கள்

* மாண்டூக்ய உபநிடதம்  http://www.swamij.com/upanishad-mandukya-karika.htm

## வெளி இணைப்புகள்

*  மாண்டூக்ய காரிகையை தமிழில் கேட்க: http://www.poornalayam.org/classes-recorded/upanishads/essence-of-karika/

பகுப்பு:இந்து மெய்யியல் கருத்துருக்கள்
பகுப்பு:அத்துவிதம்
பகுப்பு:இந்து சமய நூல்கள்
பகுப்பு:சமசுகிருத நூல்கள்
பகுப்பு:இந்திய மெய்யியல்
கௌடபாதர்

**கௌடபாதர்** ஒரு  வேதாந்தி ஆவார். வேதவியாசரின் மகன் சுகர் என்னும் இருடிக்கு மாணாக்கர் என்பர்.  இவர் குரு பதஞ்சலி மகரிஷியின் 1000 சீடர்கள் உயிர் பெற்றவர் ஒருவரே... கல்வி ஞானி அறிவை புகட்ட குரு பதஞ்சலியர் இவரை தலைகீழாக தொங்கவைத்து பாடம் எடுத்துள்ளார்...குருவின் பெயர் சொல்லும் சீடன். இவர் இராமேஸ்வரம் சென்று குரு பதஞ்சலியார் அமர்ந்த இடத்தை கண்டு விட்டு வருகையில்....மதுரை மாவட்டம் ( மதுரை-இரமேஸ்வரம் ரோட்டில்) என்னும் சக்குடி

வைகை ஆற்றின் ஓடையில் உள்ள ஒரு ஆலமர பொந்தில் அமர்ந்து தவநிலை பெற்றுஉள்ளார்...

இவரின் மாணாக்கரான கோவிந்த பகவத் பாதர்,  ஆதி சங்கரருக்குக் குரு. இவர் உத்தரகீதை என்னும் வேதாந்த நூலுக்கு உரை செய்துள்ளார். கௌடபாதர் 8 ஆம் நூற்றாண்டைச் சேர்ந்தவராக இருக்கலாம் எனக் கருதப்பட்டாலும் இது பற்றித் தெளிவான தகவல்கள் இல்லை.

மகாயான பௌத்த மதத்தின் தத்துவங்கள் பலவற்றை இந்து சமயத் தத்துவங்களுக்குக் கொண்டுவந்து அவை அத்துவைத வேதாந்தமாக வளர்ப்பதில் கௌடபாதருக்குப் பங்கு உண்டு எனச் சொல்லப்படுகின்றது (பக்.96- India Philospy).

மாண்டூக்ய உபநிடதத்துக்கு விளக்கமாக அமையும் உரை நூலாகிய மாண்டூக்ய காரிகை இவரால் எழுதப்பட்டது. *ஆன்மாவும் இறைவனும் வேறு* என்னும் இருமை இல்லாத நிலைக்கு, அதாவது அத்துவிதத்துக்கு விளக்கம் தரும் இந்நூலில், கண்ணில் தெரியும் உலகம் ஒரு மாயத் தோற்றமே எனவும் **கௌடபாதர்** விளக்குகிறார்.
* அபிதான சிந்தாமணி - பக்533

பகுப்பு:அத்வைத வேதாந்த ஆசிரியர்கள்
பகுப்பு:சமயத் தலைவர்கள்
பகுப்பு:இந்து சமயப் பெரியார்கள்
பகுப்பு:இந்து மெய்யியலாளர்கள்

## மேற்கோள்கள்
அறிவியல் மொழிகள்

தற்கால அறிவியல் அணுகுமுறை மேற்குலகில் ஏறக்குறைய கி.பி 1550 ஆண்டுக்கு பின்னர் தோற்றம் பெற்றது.  அறிவியல் அணுகுமுறையின் ஒரு முக்கிய செயற்பாடு தகவல்களைத் துல்லியமாக பகிர்வதாகும்.  அதற்கு துணையாக துறைசார்களால் தரம் அறியப்பட்ட அல்லது மீள்பார்வை செய்யப்பட்ட ஆய்வு ஏடுகளில் அறிவியல் முன்னேற்றங்கள் பதிவுசெய்யப்படுகின்றன.  எந்த மொழியில் இந்த ஏடுகள் கூடுதலாக வெளியிடப்படுன்றனவோ அம்மொழிசார் மக்களுக்கு இந்த அறிவு இலகுவில் கிட்டிவிடுகின்றது.  எந்த மொழிகளில் அறிவியல் ஆய்வு ஏடுகள் ஓரளவாவது வெளிவருகின்றனவோ அவற்றை **அறிவியல் மொழிகள்** என்றும், எதில் கூடுதலாக வெளிவருகின்றனவோ அதை அறிவியலின் மொழி என்றும் கூறலாம்.  அறிவியல் மொழி என்ற தரம் எந்த ஒரு மொழியின் தனிப்பட்ட தன்மையிலும் இல்லை, அதன் பயன்பாட்டில்தான் தங்கியிருக்கின்றது.

வரலாற்றில் வெவ்வேறு காலகட்டங்களில் வெவ்வேறு மொழிகள் அறிவியலின் மொழியாக இருந்து வந்துள்ளன.  தொடக்கத்தில் இலத்தீன், பிரெஞ்சு, ஜெர்மன் மொழிகளும் பின்னர் ஆங்கிலமும் உருசிய மொழியும் அறிவியல் மொழிகளாக இருந்தன.  இன்று ஆங்கிலமே தனிப் பெரும் அறிவியல் மொழியாக இருக்கின்றது.

ஆங்கிலத்தின் அறிவியல் மேலாண்மை உறுதியானது.  ஆனால் அது தொடர்ந்து தனிப்பெரும் அறிவியல் மொழியாக இருக்கும் என்று உறுதியாக சொல்ல முடியாது. சீனம், யப்பானிய மொழி,உருசியன்,பிரேஞ்சு, அரபு,ஸ்பானிஸ்,இந்தி போன்ற மொழியினரின் அறிவியல் பங்களிப்பு கூடும் பொழுது அவர்கள் அவர்களது மொழியிலேயே கருத்து பரிமாற முயலலாம்.  அந்த சந்தர்ப்பத்தில் ஆங்கிலத்தின் முக்கியத்துவம் குறையலாம்.  மேலும் பொறிமுறை மொழிபெயர்ப்பு விருத்தி பெறும் பொழுது மொழி இடைவெளிகள் குறையும்.

## அறிவியல் மொழியாக தமிழ்
*முதன்மைக் கட்டுரை: [[அறிவியல் தமிழ்]]*

தமிழில் சமய, அற, இலக்கிய படைப்புக்கள் ஆக்கப்பட்டது போன்ற அளவுக்கு அறிவியல் படைப்புக்கள் படைக்கப்படவில்லை.  தொல்காப்பியம், திருக்குறள், பெரியபுராணம் போன்ற படைப்புக்களில் அறிவியல், மெய்யியல், புவியியல், வரலாற்று தகவல்கள் செறிவாக கிடைத்தாலும் தமிழரின் இலக்கியங்கள் பெரும்பாலும் இன்பவியல் இலக்கியங்களாகவே அமைகின்றன.  சமஸ்கிருதத்தில் கிடைக்கும் அறிவியல் தகவல்களுக்கு இணையாக கூட தமிழில் அறிவியல் இலக்கியங்கள் இல்லை.  இதற்கு தமிழ் அறிவியலாளர்களும் சமஸ்கிருதத்திலேயே தமது படைப்புக்களை பல காலங்களில் நல்கினர் என்பது இங்கு குறிப்படத்தக்க ஒரு காரணம்.  இன்று தமிழ் அறிவியலாளர்கள் ஆங்கிலத்தில் தமது ஆய்வுக் கட்டுரைகளை படைப்பது இதற்கு ஒப்பானது.

இன்று தமிழ் அறிவியல் படைப்புகள் பெரும்பாலும் மொழிபெயர்ப்பே.  தமிழில் மூல ஆக்கங்கள், வழிமுறை-கோட்பாடு-மெய்யியல் பின்னணி ஆய்வுகள் மிக அரிது.  இச்சூழலில் இயற்கை அறிவியல் துறையில் இயங்கும் தமிழர்களுக்கு தமிழின் பயன் மிகக் குறைவு அல்லது இல்லை.

தாய் மொழியில் அறிவியல் படைப்புக்கள் தேவையா? முடியுமா? என்ற கேள்வி இங்கே முன்வைக்கப்படுகின்றது.  ஜப்பானியர்களின் பொருளாதார எழுச்சியும் அவர்களின் மொழிக் கொள்கையும் இது சாத்தியமே என்பதை தெளிவாக காட்டுகின்றது.  எனினும் மொழிகளுக்கிடையே ஒரு படிநிலை வலு அடுக்கமைவு உண்டு.  தமிழ் எந்த அளவுக்கு அறிவியல் மொழியாக எளிச்சி பெற முடியும் என்பது கேள்விக்குறியே.

## இவற்றையும் பார்க்க
* அனைத்துலக மொழிகள்

## வெளி இணைப்புகள்

பகுப்பு:மொழியியல்
பகுப்பு:அறிவியல் தமிழ்
பகுப்பு:அறிவியலும் சமூகமும்
மேந்தலைச் செலவு

வணிகத்தில் **மேந்தலைகள்** அல்லது **மேந்தலைச் செலவுகள்** (overhead cost) என குறிப்பிடப்படுவது, வணிக செயற்பாட்டு நடவடிக்கையின்பொழுது ஏற்படும் நிலையான செலவுகளை (Fixed cost) ஆகும்.

கிரயக் கணக்கீட்டிலும்,பொருளொன்றின் விலையினை தீர்மானிப்பதற்கும் வணிக நடவடிக்கைகளின் போது ஏற்படும் செலவுகளை பகுத்து ஆய்வு செய்வது அவசியமாகும். அந்த வகையில் ஏற்படும் செலவுகளை நேர்ச் செலவுகள்,நேரில் செலவுகள் என இரண்டாக வகைப்பிரிக்கலாம்.இதில் நிலையான நேரில் செலவுகளே மேந்தலைகள் ஆகும்.

எடுத்துக்காட்டாக பொருளொன்றின் உற்பத்தி நடவடிக்கையில் அதில் நேரடியாக ஈடுபடும் ஊழியரது சம்பளம் நேர்ச் செலவாகும்,ஆனால் இதனை மேற்பார்வை செய்யும் முகாமையாளரது சம்பளம் நேரில் செலவாகும் அதாவது மேந்தலையாகும்.பொதுவாக மேந்தலைகளாக குறிப்பிடப்படுவது,வாடகை,அலுவலக மின்சாரம்,காப்புறுதி போன்றனவாகும்.

மேந்தலைகள் தொடர்பான செலவுகள் உற்பத்தி பொருட்களின் நேர்கிரயங்களோடு மேந்தலை உறிஞ்சல்,மேந்தலை பகிர்தல் அல்லது மேந்தலை ஒதுக்கம் மூலம் சேர்த்து கூட்டப்பட்டு மொத்தச்செலவு கணிக்கப்படும்.இதன் அடிப்படையிலே விலை தீர்மானம்,முகாமை தீர்மானங்கள் துணியப்படும்.

## மேற்கோள்கள்

 பகுப்பு:நிதி